
	Parlamentul României

Camera Deputaților

Comisia pentru antreprenoriat şi turism



București, 10.06.2026
Nr.7c-25/14/2025

PLx 50/2025
BIROULUI PERMANENT

AL

CAMEREI DEPUTAŢILOR
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.150/2024 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, transmis Comisiei pentru antreprenoriat şi turism, spre dezbatere pe fond, cu adresa nr. PLx.50/2025.
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,
Mohammad Murad

Parlamentul României

Camera Deputaților

Comisia pentru antreprenoriat şi turism
București, 10.06.2026
Nr.7c-25/14/2025

PLx 50/2025
R A P O R T
asupra proiectului de Lege privind aprobarea Ordonanţei de urgenţă
a Guvernului nr.150/2024 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii 
de turism în România
În conformitate cu prevederile art.95 și ale art. 118 alin.(3) din Regulamentul Camerei Deputaților, republicat, cu modificările ulterioare, Comisia pentru antreprenoriat și turism a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.150/2024 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, transmis cu adresa nr.PLx 50/2025 din 25 februarie 2025. 

Senatul, în calitate de primă Cameră sesizată, a adoptat proiectul de lege în ședința din 19 decembrie 2024, cu respectarea prevderilor art. 76 alin (2) din Constituția României, republicată.

Camera Deputaţilor este Cameră decizională, potrivit dispoziţiilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.
Consiliul Legislativ a avizat favorabil proiectul de lege, conform avizului nr.1305 din 18 decembrie 2024. 

Comisia juridică, de disciplină și imunități a avizat favorabil proiectul de lege.
Comisia pentru muncă  și protecție socială a avizat faborabil actul normativ.
Comisia pentru administrație publică și amenajarea teritoriului a avizat favorabil cu un amendament admis.
Ordonanța de urgență a Guvrnului care face obiectul proiectului de lege reglementează modificarea şi completarea Ordonanţei Guvernului nr.58/1998. Astfel, se are în vedere susţinerea înfiinţării şi operaţionalizării organizaţiilor de management al destinaţiei (OMD), entităţi prevăzute în Planul Naţional de Redresare şi Rezilienţă prin scăderea plafoanelor bugetare necesare constituirii OMD. Se reglementează posibilitatea unităţilor administrativ-teritoriale de a închiria unităţilor hoteliere, prin atribuire directă, locurile de parcare aflate la o distanţă mai mică de 50 m de acestea. Se introduc norme clare privind atestarea şi utilizarea serviciilor ghizilor de turism pe teritoriul României şi în străinătate. De asemenea, se prevede utilizarea unor fomulare standardizate de informare precontractuală şi contractuală, stabilind drepturi şi obligaţii mai clare atât pentru călători, cât şi pentru operatorii turistici.

Membrii Comisiei pentru antreprenoriat și turism au examinat proiectul de lege în şedinţa din 9 iunie 2026. La ședința Comisiei, deputații și-au înregistrat prezența conform listei de prezență.
La dezbaterile care au avut loc, au participat în calitate de invitați, în conformitate cu prevederile art.56 și 57 din Regulamentul Camerei Deputaților, republicat, cu modificările ulterioare, reprezentați ai Ministerului Economiei, Antreprenoriatului și Turismului.

În urma examinării proiectului de lege și a opiniilor exprimate de către membrii Comisiei, s-a hotărât, cu majoritate de voturi, întocmirea unui raport de adoptare a proiectului de Lege privind aprobarea Ordonanţei de urgenţă a Guvernului nr.150/2024 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, cu amendamentele admise, prezentate în anexa care face parte integrantă din prezentul raport.
În raport de obiectul și conținutul său, proiectul de lege face parte din categoria legilor ordinare.

                                        PREŞEDINTE,                                   SECRETAR,

                    Mohammad Murad                         Crina Fiorela Chilat

Consilier parlamentar,     Monica Gabriela Tudor   

Anexa 

AMENDAMENTE ADMISE
	Nr.
Crt.
	Text OUG nr.150/2024
	Text adoptat de Senat
	Amedament propus

(autor amendament) 
	Motivare

	1. 
	
	LEGE

privind aprobarea Ordonantei de urgență a Guvernului nr. 150/2024 pentru modificarea si completarea Ordonantei Guvernului nr. 58/1998 privind organizarea și desfasurarea activitatii de turism în Romania


	Nemodificat
	

	2. 
	
	Articol unic. – Se aprobă Ordonanța de urgență a Guvernului nr. 150 din 18 decembrie 2024 pentru modificarea si completarea Ordonantei Guvernului nr. 58/1998 privind organizarea și desfășurarea activitații de turism în România, publicată în Monitorul Oficial al României, Partea I, nr. 1290 din 19 decembrie 2024.
	Articol unic. - Se aprobă Ordonanța de urgență a Guvernului nr. 150 din 18 decembrie 2024 pentru modificarea si completarea Ordonantei Guvernului             nr. 58/1998 privind organizarea și desfășurarea activitații de turism în România, publicată în Monitorul Oficial al României, Partea I, nr. 1290 din 19 decembrie 2024, cu următoarea modificare:


	

	3. 
	Ordonanță de urgență a Guvernului nr. 150 din 18 decembrie 2024 pentru modificarea si completarea Ordonantei Guvernului nr. 58/1998 privind organizarea și desfășurarea activitații de turism în România

	
	Nemodificat
	

	4. 
	Art. I - Ordonanța Guvernului nr. 58/1998 privind organizarea şi desfăşurarea activității de turism în România, publicată în Monitorul Oficial al României, Partea I, nr. 309 din 26 august 1998, aprobată cu modificări şi completări prin Legea nr. 755/2001, cu modificările şi completările ulterioare, se modifică şi se completează după cum urmează: 

	
	Nemodificat
	

	5. 
	1. La articolul 23 alineatul (2), literele c) şi d) se modifică și vor avea următorul cuprins:
,,c) existența unui proiect de strategie de dezvoltare şi marketing turistic şi a unui plan de acţiune, ce vor fi supuse aprobării forurilor de conducere ale organizației de management al destinației sau elaborarea şi adoptarea unor astfel de documente strategice în maximum 1 an de la data înscrierii organizației de management al destinației în Registrul asociațiilor şi fundațiilor; 
d) un buget minim corespunzător echivalentului în lei al sumei de 10.000 euro, calculată la cursul Băncii Naționale a României valabil la data depunerii cererii pentru obținerea avizului prevăzut la art. 10¹ alin. (1)." 

	
	Nemodificat
	

	6. 
	2. La articolul 23 alineatul (4), literele c) şi d) se modifică și vor avea următorul cuprins: 
,,c) existența unui proiect de strategie de dezvoltare şi marketing turistic şi a unui plan de acțiune, ce vor fi supuse aprobării forurilor de conducere ale organizației de management al destinației, sau elaborarea și adoptarea unor astfel de documente strategice în maximum 1 an de la data înscrierii organizației de management al destinației în Registrul asociațiilor şi fundațiilor; 
d) un buget minim corespunzător echivalentului în lei al sumei de 30.000 euro, calculată la cursul de schimb al Băncii Naționale a României valabil la data depunerii cererii pentru obținerea avizului prevăzut la art. 10¹ alin. (1)." 

	
	Nemodificat
	

	7. 
	3. La articolul 23 alineatul (6), literele c) şi d) se modifică și vor avea următorul cuprins: 
,,c) existența unui proiect de strategie de dezvoltare şi marketing turistic şi a unui plan de acțiune, ce vor fi supuse aprobării forurilor de conducere ale organizației de management al destinației, sau elaborarea şi adoptarea unor astfel de documente strategice în maximum 1 an de la data înscrierii organizației de management al destinației în Registrul tta asociațiilor şi fundațiilor; 
d) un buget minim corespunzător echivalentului în lei al sumei de 50.000 euro, calculată la cursul de schimb al Băncii Naționale a României valabil la data depunerii cererii pentru obținerea avizului prevăzut la art. 10¹ alin. (1)." 

	
	Nemodificat
	

	8. 
	4.
La articolul 20 după alineatul (1) se introduce un nou alineat, alin. (2) cu următorul cuprins:

„(2) In vederea respectării criteriilor minime care au stat la baza emiterii certificatului de clasificare anterior intrării în vigoare a Legii nr. 10/2020 pentru modificarea şi completarea Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, prin derogare de la prevederile art. 333, alin. (5) şi art. 362 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, unităţile administrativ-teritoriale pot închiria unităţilor hoteliere, prin atribuire directă, locurile de parcare, aflate în proprietatea publică sau privată a acestora şi la o distanţă mai mică de 50 m de unităţile hoteliere, la un preţ stabilit în conformitate cu prevederile alin. (1) şi (2) ale art. 333 din Ordonanţa de urgenţă a Guvernului nr. 57/2019, cu modificările şi completările ulterioare.”
	

	- La articolul I punctul 4, alineatul (2) al articolului 20 se modifică și va avea următorul cuprins:

„(2) În vederea respectării criteriilor minime care au stat la baza emiterii certificatului de clasificare anterior intrării in vigoare a Legii nr. 10/2020 pentru modificarea si completarea Ordonanței Guvernului nr. 71/2002 privind organizarea si funcționarea serviciilor publice de administrare a domeniului public si privat de interes local, unitățile  hoteliere și restaurantele beneficiază de un drept de preempțiune la închirierea, în condițiile legii, a locurilor de parcare aflate în proprietatea publică sau privată a unităților administrativ teritoriale și la o distanță mai mică de 50 m de unitățile hoteliere și restaurantele respective, la prețul rezultat din licitația publică organizată în conformitate cu  prevederile art. 333 alin. (5) și ale art. 362 alin. (3) din Ordonanța de urgență a Guvernului nr. 57/2019 privind Codul administrativ, cu modificările si completările ulterioare.”

Autori:Comisia pentru antreprenoriat și turism

Comisia pentru administrație publică și amenajarea teritoriului


	

	9. 
	5. Articolul 28 se modifică şi va avea următorul cuprins: 
„Art. 28. - În scopul protecției turiştilor, oferirea, comercializarea, vânzarea serviciilor şi a pachetelor de servicii turistice, precum şi crearea de produse turistice pe teritoriul României pot fi realizate numai de către operatorii economici din turism autorizați de autoritatea administrației publice centrale responsabilă în domeniul turismului, posesori de licențe de turism sau de certificat de clasificare, după caz." 

	
	Nemodificat
	

	10. 
	6. La articolul 30, după litera 1) se introduce o nouă literă, lit. m), cu următorul cuprins: 
,,m) să ofere servicii la acelaşi tip şi categorie sau superioare, cu acceptul turistului, sau să restituie în termen de maximum 14 zile, sumele achitate de catre turişti pentru achiziționarea/rezervarea serviciilor turistice care nu au putut fi prestate sau au fost prestate parțial, din vina exclusivă a operatorului economic. Prevederea nu se aplică serviciilor care fac parte dintr-un pachet de călătorie sau constituie un serviciu de călătorie asociat, în sensul Ordonanței Guvernului nr. 2/2018 privind pachetele de servicii de călătorie şi serviciile de călătorie asociate, precum şi pentru modificarea unor acte normative." 

	
	Nemodificat
	

	11. 
	7. În tot cuprinsul ordonanței sintagma „agent economic" se înlocuieşte cu sintagma „operator economic".

	
	
	

	12. 
	Art. II. - (1) Normele metodologice privind atestarea ghizilor de turism prevăzute de art. 30 lit. h) din Ordonanța Guvernului nr. 58/1998 privind organizarea şi desfăşurarea activității de turism în România, aprobată cu modificări şi completări prin Legea nr. 755/2001, cu modificările şi completările ulterioare, precum şi atribuțiile acestora, se aprobă prin hotărâre a Guvernului la propunerea autorității administrației publice centrale responsabile în domeniul turismului, în termen de 90 de zile de la data intrării în vigoare a prezentei ordonanțe de urgență. 
(2) Normele metodologice privind accesul, evidența şi protecția turiştilor în structuri de primire turistice cu funcţiuni de cazare, cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce priveşte prelucrarea datelor cu caracter personal şi libera circulație a acestor date şi de abrogare a Directivei 95/46/ CE se aprobă prin hotărâre a Guvernului, la propunerea autorității administrației publice centrale responsabile în domeniul turismului, în termen de 90 de zile de la data intrării în vigoare a prezentei ordonanțe de urgență. 

	
	Nemodificat
	

	13. 
	Art. III. - Bugetele prevăzute la art. 23 alin. (2) lit. d), alin. (4) lit. d) şi alin. (6) lit. d) din Ordonanța Guvernului nr. 58/1998 privind organizarea şi desfăşurarea activității de turism în România, aprobată cu modificări şi completări prin Legea nr. 755/2001, cu modificările şi completările ulterioare, se aplică şi organizațiilor de management al destinației care au depus documentele în vederea obținerii avizului înaintea intrării în vigoare a prezentei ordonanțe de urgență.

	
	Nemodificat

